קארל למבלי

קארל למבלי (באנגלית: Carl Lumbly; נולד ב-14 באוגוסט 1951) הוא שחקן אמריקאי. ידוע בזכות משחקו כד"ר הלורן
ממוזער|לאמבלי ב-1969
בסרט "דוקטור סליפ", בלש NYPD מרקוס פטרי בסדרה המשטרתית "קגני ולייסי", סוכן ה-CIA מרקוס דיקסון בסדרה "זהות בדויה" ובדיבוב דמותו של ז'ון ז'ונס/הצייד ממאדים בסדרה "ליגת הצדק: סדרת האנימציה" והמשכה "ליגת הצדק ללא גבולות". בהמשך, למבלי הופיע בסדרת "סופרגירל" של יקום החץ בדמות אביו של ז'ון ז'ונס, וכן כחייל-העל האפרו-אמריקני הראשון איזאיה בראדלי בסדרת "הפלקון וחייל החורף" של שירות הסטרימינג דיסני+ - תפקיד אותו שב לגלם בסרט "קפטן אמריקה: סדר עולמי חדש".

 ביוגרפיה 
למבלי נולד במיניאפוליס, מינסוטה למהגרים מג'מייקה. הוא סיים את לימודיו בתיכון סאות' ולאחר מכן במכללת מקאלסטר שבסיינט פול הסמוכה.

הקריירה הראשונה של למבלי הייתה כעיתונאי במינסוטה. בעת כתיבת מאמר על סדנה לתיאטרון, הוא קיבל תפקיד כשחקן. הוא נשאר בחברה לאימפרוביזציה למשך שנתיים, כשלאחר מכן עבר לסן פרנסיסקו וענה למודעת דרושים המחפשת אחר "שני שחקנים שחורים עבור מחזות פוליטיים על דרום אפריקה". הוא הלך למבחן בד וזכה לאחד התפקידים (לצד דני גלובר הלא ידוע בזמנו). יחד עם גלובר, למבלי ערך סיבוב הופעות למחזות "בנזי מת" ו"האי" של את'ול פיוגארד.

 קריירה 
תפקידו הגדול הראשון של למבלי היה כבלש מרקוס פטרי בסדרה המשטרתית "קגני ולייסי", שרצה בין השנים 1982–1988, ובה דמותו צוותה לבלש ויקטור איזבקי (בגילומו של מרטין קוב). בשנת 1985 הוא הופיע בתפקיד תסאוס בעיבוד האפרו-אמריקני "הבשורה בקולונוס" למחזה אדיפוס בסדרת "ההופעות הגדולות" ברשת PBS.

בשנת 1987, למבלי זכה לביקורות חיוביות על משחקו כפעיל זכויות האזרח בובי סיל ומייסד הפנתרים השחורים בסרט "קנוניה: משפטם של השמונה משיקגו" של רשת HBO. בין השנים 1989 ל-1990, הוא גילם בסדרה "פרקליטי אל איי" את דמותו החוזרת של ארל ויליאמס (על שם האסיר בסיפור "כותרת ראשית" של בן הכט וצ'ארלס מקארתור), מורה שהואשם בשוגג על אונס ורצח סטודנטית. בשנת 1990 השתתף בסרטו עטור השבחים "לישון בכעס" של הבמאי צ'ארלס בארנט. בין השנים 1994 ל-1995, למבלי כיכב בתפקיד הראשי בסדרת המדע בדיוני קצרת-הימים "M.A.N.T.I.S". אחד מתפקידיו הבולטים היו של סוכן ה-CIA מרקוס דיקסון בסדרה "זהות בדויה", שרצה בין השנים 2001 ל-2006.

תפקידים נוספים של למבלי כללו דיבוב דמותו של ז'ון ז'ונס/הצייד ממאדים בסדרה "ליגת הצדק: סדרת האנימציה" והמשכה "ליגת הצדק ללא גבולות". בהמשך, למבלי הופיע בסדרת "סופרגירל" של יקום החץ בדמות אביו של ז'ון ז'ונס. בסופרמן: סדרת האנימציה, למבלי דיבב את דמותו של ראש העיר מטרופוליס בפרק Speed Demons משנת 1997, וכן של גנרל צבאי בפרק Absolute Power משנת 1999. בהמשך, הוא דיבב את דמותו של נבל-על בשם סטוקר ב"באטמן: הדור הבא".

בשנת 2000, למבלי גילם את דמותו של האקטיביסט ואיש הקונגרס רון דלמס בסרט הטלוויזיה משנת 2000 "צבע החברות" של ערוץ דיסני. למרות שהסרט התמקד ביחסי החברות בין בתו של דלמס לנערה דרום אפריקאית, הסרט מתאר גם את עזרתו של דלמס בסיום האפרטהייד בדרום אפריקה. באותה שנה, למבלי הופיע בהופעת אורח בעונתה הראשונה של "הבית הלבן" בתפקיד ג'ף ברקנרידג', מועמד לעוזר התובע המחוזי התומך בתגמולים לנפגעי עבדות. בהמשך, הוא הופיע בתפקיד דניאל "בולדוג" נובאצ'ק בסדרת המדע בדיוני "בטלסטאר גלקטיקה". כמו כן, הוא השתתף בדיבוב דמות בחבילת ההרחבה "זעמו של קיין" למשחק המחשב "Command & Conquer 3: Tiberium Wars". לאחרונה, הוא גילם את דמותו של קפטן המשטרה ג'ו ראקר בסדרה "סאות'לנד" של רשת TNT.

בשנת 2021, למבלי השתתף במספר הופעות אורח בסדרה "הפלקון וחייל החורף" של שירות הסטרימינג דיסני+ בתפקיד איזאיה בראדלי, שאותו ישוב לגלם בסרט היקום הקולנועי של מארוול "קפטן אמריקה: סדר עולמי חדש". בנוסף, הוא מגלם את דמותו של אברהם קלארק, אביה של בת' פירסון בסדרה "החיים עצמם".

במשך השנים, למבלי השתתף גם בסדרות שיקגו הופ, מגע של מלאכים, תיקים באפלה, עולמו המופלא של דיסני, מחשבות פליליות, ER, פשע מן העבר, צ'אק, NCIS ו-NCIS: לוס אנג'לס, האנטומיה של גריי, פחמן משודרג ו-S.W.A.T..

בשנת 2023 שיחק בתפקיד חוזר בסדרת הטלוויזיה מתודלקים.

 חיים אישיים 
למבלי היה נשוי פעמיים ולו ילד אחד מהשחקנית וונטה מקגי, לה היה נשוי משנת 1987 ועד למותה ב-2010. למבלי נישא בשנית לסופרת דבורה סנטנה בשנת 2015, אך השניים התגרשו בשנת 2019.

 פילמוגרפיה נבחרת 
 קולנוע 
+ שנה סרט תפקיד 1979  הבריחה מאלקטרז  אסיר 1981  איש המערות  בורק תא הצלה  קישה 1984  הרפתקאותיו של באקארו בנזאי על פני המימד השמיני  ג'ון פארקר 1987  מחלון חדר המיטות  הבלש קווירק 1988  מגלה את אמריקה  שרת באצטדיון שיפוט בברלין  אדווין פאלמר כולם אמריקאים  נרוול בלו 1990  לישון בכעס  ג'וניור במרומי הפסיפיק  לו בייקר 1992  סאות' סנטרל  עלי 1998  באטמן: איש הקרח קולות נוספים סטלה חוזרת לעניינים  השופט ספנסר בויל 1999  נייטג'ון  ג'ון 2000  גברים עם כבוד  מאק בראשיר 9 מ"מ של אהבה  קיו 2007  נמיביה: המאבק לחירות  סאם נוג'ומה 2012  ליגת הצדק: אבדון  ז'ון ז'ונס/הצייד ממאדים (דיבוב) 2015  ליגת הצדק: אלים ומפלצות  סיילאס סטון (דיבוב) Quitters  ד"ר ווייס 2019  דוקטור סליפ  דיק הלורן2022I'm Charlie Walkerווילי2024חייו של צ'אקסם יארברו 2025  קפטן אמריקה: עולם חדש מופלא איזאיה בראדלי

 טלוויזיה 
+ שנה סדרה תפקידהערות 1980  טקסי  לקוח 1988-1981  קגני ולייסי  מרקוס פטרי 1985  ההופעות הגדולות  תסאוס 1987  קנוניה: משפטם של השמונה משיקגו  בובי סיל 1990-1989  פרקליטי אל איי  ארל ויליאמס 1995-1994  M.A.N.T.I.S  מיילס הוקינס 1994  קגני ולייסי: השיבה  מרקוס פטרי 1996  שיקגו הופ  מייקל ג'ונסוןבפרק Life Lines מגע של מלאכים  וויליס תומפסוןבפרק Sins of the Father תיקים באפלה  מרקוס דאףבפרק Teliko 1998-1997  סופרמן: סדרת האנימציה  אלטרוס, ראש העיר מטרופוליס 1999  ER  גראהם בייקר2 פרקים 2000  צבע החברות  רון דלמס הבית הלבן  ג'ף ברקנרידג'בפרק Six Meetings Before Lunch שבעת המופלאים  עובדיה ג'קסוןבפרק The Trial חוקים שבלב  טום קאלווייבפרק Affairs of the State 2004-2001  ליגת הצדק: סדרת האנימציה  ז'ון ז'ונס/הצייד ממאדים 2006-2001  זהות בדויה  מרקוס דיקסון 2003  עולמו המופלא של דיסני  האבאבפרק Sounder 2006-2004  ליגת הצדק ללא גבולות  ז'ון ז'ונס/הצייד ממאדים 2006  בטלסטאר גלקטיקה  דניאל "בולדוג" נובאצ'ק 2008  פשע מן העבר  קורדל בייקרבפרק Wednesday's Women האנטומיה של גריי  קורט וולינגבפרק There's No I in Team צ'אק  טיי בנטבפרק Chuck Versus the Sensei 2009  באטמן: האמיצים והנועזים  הטורנדו האלוף, הטורנדו הרודן 2010  מחשבות פליליות  ג'יימס מוריסבפרק Devil's Night 2011  NCIS  בו הינדליבפרק Tell-All2012סאות'לנדג'ואל רוקר3 פרקים 2014  איש משפחה קצין הלוואותבפרק Baking Bad 2015  UnREAL הנרי קרטרבפרק Infiltration 2018-2017  NCIS: לוס אנג'לס צ'ארלס לנגסטון4 פרקים 2019-2017  סופרגירל מי'רן ז'ונס15 פרקים 2019, 2022  החיים עצמם אברהם קלארק2 פרקים 2020  פחמן משודרג לוקאס אימאני2 פרקים 2021  הפלקון וחייל החורף איזאיה בראדלי3 פרקים ליגת הצדק - הדור הבא מא'אט מורז (דיבוב)3 פרקים 2022-2021  S.W.A.T.  סיינט3 פרקים2023מתודלקיםלנגדון, ראש ה-CIA6 פרקים נפילת בית אשר  ק' אוגוסט דופןמיני-סדרה

קישורים חיצוניים

 הערות שוליים 

קטגוריה:שחקני קולנוע וטלוויזיה אמריקאים
קטגוריה:בוגרי מכללת מקאלסטר
קטגוריה:אמריקאים שנולדו ב-1951